Diari Oficial de la Generalitat Valenciana


Sumari del DOGV 4075, del 30-08-2001 (2001/7351)

ACORD de 28 de juny de 2001, de la Comissió Territorial d'Urbanisme de València, que fa referència a la modificació núm. 8 del Pla General, dotació escolar de Manuel.
----------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7351


Data del document
:   28-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Manuel
    * pla d'urbanisme

ACORD de 28 de juny de 2001, de la Comissió Territorial d'Urbanisme de València, que fa referència a la modificació núm. 8 del Pla General, dotació escolar de Manuel. [2001/7351]
  
Vist l'expedient tramés per l'Ajuntament de Manuel que fa referència a la modificació núm. 8 del Pla General, dotació escolar, i de conformitat amb els següents,
  
Antecedents de fet
  
Primer
  
El projecte es va sotmetre a informació pública per mitjà de l'acord del ple de l'Ajuntament en la sessió realitzada el dia 26 de febrer de 2001, període durant el qual es va presentar una al·legació, en què se sol·licitava la reversió dels terrenys afectats pel vial. Posteriorment, en la sessió realitzada amb data 30 d'abril de 2001, va ser aprovat provisionalment pel ple de l'Ajuntament.
  
Segon
  
El projecte consta de memòria i plànols.
  
Tercer
  
L'objecte de la modificació és la redelimitació d'una superfície de sòl urbà actualment classificat d'ús dotacional públic escolar, de manera que s'origine un solar delimitat en tot el perímetre per vials i, en conseqüència, s'eixampla la plaça Rector Pascual Vidal i permet un millor disseny del futur ajuntament.
  
La modificació comporta les següents superfícies:
  
 PG MODIFICACIÓ
  
S. Dotacional escolar 6.130 m² 5.448,82 m²
  
S. Dotacional adminis. +141,07 m²
  
Vials públics +540,11 m²
  
Quart
  
Durant la tramitació de l'expedient s'ha sol·licitat informe dels següents organismes:
  
Conselleria de Cultura i Educació, sol·licitat per l'Ajuntament de Manuel el 27 de febrer de 2001, va ser rebut amb data d'entrada de 27 d'abril de 2001, en sentit favorable.
  
Cinqué
  
Manuel té un pla general aprovat definitivament per la Comissió Territorial d'Urbanisme el 22 d'abril de 1997.
  
Sisé
  
La Comissió Informativa de la Comissió Territorial d'Urbanisme de València, en la sessió realitzada el 25 de juny de 2001, va emetre un informe relatiu al projecte que ens ocupa, complint així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana
  
Fonaments de dret
  
Primer
  
La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).
  
Segon
  
La documentació està completa, als efectes del compliment del que estableix l'article 27 de la LRAU.
  
Tercer
  
Les determinacions que conté la modificació es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU, ja que compleixen el que exigeix l'article 55 de la LRAU atés que respecta la superficie dotacional pública.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 28 de juny de 2001, acorda aprovar la modificació núm. 8, Dotacional escolar, del Pla General de Manuel.
  
Contra la present Resolució, que no posa fi a la via administrativa, es podrà interponer un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 28 de juny de 2001.- El secretari de la Comissió Territorial d'Urbanisme: José Manuel Palau Navarro.